ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 191/30.06.2017
referitor la aprobarea Regulamentului privind stabilirea unori măsuri pentru organizarea si desfăsurarea păşunatului pe teritoriul administrativ al municipiului Miercurea-Ciuc
           Consiliul Local Municipal Miercurea Ciuc, întrunit în şedinţa ordinară din data de 30.06.2017;

Analizând Raportul de specialitate întocmit de Compartimentul Agricol cu nr. 6033 din data  10.04.2017 prin care s-a propus adoptarea unei hotărâri cu privire la aprobarea organizării păşunatului pe teritoriul administrativ al municipiului Miercurea-Ciuc.

Trimis spre avizare comisiilor:


- pentru administraţia publică locală, juridică, apărarea ordinii publice, respectarea drepturilor şi  libertăţilor cetăţenilor;
         

- de studii, prognoze economico-sociale, buget, finanţe, agricultură, administrarea domeniului public şi privat;

Luând în considerare prevederile:
- Capitolului III. din Legea zootehniei nr.72/2002;
- Hotărârea Guvernului nr. 940/2002 pentru aprobarea Normelor metodologice de aplicare a Legeii zootehniei nr.72/2002;
- prevederile punctelor IV., V. si VI. din Strategia de organizarea activităţii de îmbunătăţire si exploatare a pajistilor la nivel naţional, pe termen mediu si lung, aprobată prin Ordinului comun al Ministerului Agriculturii, Alimentaţiei si Pădurilor si al Ministerului Administraţiei Publice nr. 226/235/2003;

- Ordonanţa Guvernului nr. 2/2001 privind regimul juridic al contravenţiilor, cu modificările si completările ulterioare;
                       -  realizând publicarea anunţului privind elelaborarea proiectului d e   H o t ă r â r e  a Consiliului Local privind stabilirea unori măsuri pentru organizarea si desfăsurarea păşunatului pe teritoriul administrativ al municipiului Miercurea-Ciuc, în contextul prevederilor art. 7 Din Legea nr. 52/2003 privind transparenţa decizională în administraţia publică, cu completările ulterioare, înregistrat la nr.11/12.04./2017 în Registrul special pentru evidenţa anunţurilor referitoare la elaborarea unor proiecte de acte normative şi la şedinţele publice ale Consiliului Local, şi care a făcut obiectul afişării la Primărie, în spaţiul accesibil publicului şi publicării pe pagina de internet la adresa: www. Miercureaciuc.ro;


Având în vedere Hotărârea nr. 79/2012 privind aprobarea Regulamentului pentru ridicarea şi îndepărtarea animalelor domestice nesupravegheate aflate pe terenurile de pe raza administrativă al Municipiului Miercurea-Ciuc;

În temeiul prevederilor art. 36 alin. (2) lit. d) si alin. (6) lit. b) punctul 18., art. 45 alin. (1) si art. 115 alin. (1) lit. b) din Legea nr. 215/2001 privind administraţia publică locală, republicată, cu modificările si completările ulterioare,
H O T Ă R Ă Ş T E :

Art.1 Se aprobă Regulamentul privind stabilirea unori măsuri pentru organizarea si desfăsurarea păşunatului pe teritoriul administrativ al municipiului Miercurea-Ciuc, conform Anexei, care face parte integrantă din prezenta hotărâre.

Art.2. Cu aducere la îndeplinire a prezentei hotărâri se însărcinează viceprimarul municipiului Miercurea-Ciuc Szőke Domokos;

 Art.3. Prezenta hotărâre se comunică: 
- Instituţiei Prefectului Judeţului Harghita;
- Primarului municipiului Miercurea-Ciuc Ráduly Róbert Kálmán;
- Viceprimarului Szőke Domokos ;
- Compartimentului agricol;
- Asociaţiei Topliţa-Ciuc;
- Responsabililor de turmă;
- Aducere la cunoştinţa publică prin mass-media;
	        

                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF


ROMÂNIA                                                                           Anexă la Hotărârea nr. 191/2017                                                          
JUDEŢUL HARGHITA

CONSILIUL LOCAL MUNICIPAL

MIERCUREA–CIUC
REGULAMENT

privind stabilirea unori măsuri pentru organizarea si desfăsurarea păşunatului pe teritoriul administrativ al municipiului Miercurea-Ciuc
Art.1. (1) Se stabilește intervalul de 10 mai și 29 septembrie ca perioadă în care pășunatul este permis pe pășunile proprietate personală sau închiriate în condițiile legilor în vigoare, mai puțin pe fânețe productive, terenuri arabile sau terenuri destinate culturilor furajere perene.
          (2)Data de 10 mai se stabilește ca dată limită pentru ocuparea pășunilor montane, iar data de 29 septembrie dată limită pentru coborârea cu animale de pe acestea.
         (3) Deplasarea animalelor la păşunat se va face pe traseul stabilit si cu respectarea obligaţiei privind circulaţia pe drumurile publice, iar păşunatul pe păşunile montane se va face pe păşunile enumerate în autorizația de păşunat.
Art. 2. (1) Păşunatul de orice fel şi funcţionarea stânelor este permis numai dacă persoana care răspunde de turmă deţine Autorizaţia de păşunat eliberată de Primăria Miercurea-Ciuc prin Compartimentul agricol, conform anexei nr. 1 pe baza unei cereri scrise a proprietarului/responsabilului de turmă. 
Autorizaţia de păşunat conform anexei 1 la prezenta Hotărâre, se eliberează persoanei care răspunde de turmă si de funcţionarea stânei  conform celor prevăzute în art.2 alin.2.
            (2) Pentru scoaterea animalelor la păşunat, primarul municipiului Miercurea-Ciuc va emite autorizaţii de păşunat, dacă sunt îndeplinite următoarele condiţii:
- responsabilul de turmă face dovada efectuării acțiunilor sanitare-veterinare obligatorii cuprinse în Programul strategic pentru anul respectiv prin adeverință de la medicul veterinar de la Circumscripția Sanitară Veterinară de Asistență.
- prezintă un extras după codul de exploatație din Baza Națională de Date cu animalele aflate în proprietate,eliberat de medicul veterinar de la Circumscripția Sanitară Veterinară de Asistență, 
- acestea trebuind să fie înregistrate și în Registrul Agricol de la Primăria mun. Miercurea Ciuc.
- responsabilul de exploatație face dovada existenței unui cod de exploatație de tip stînă sau tabără de vară, dacă situația o impune, conform Ordinului nr. 40/2010 modificat.
- reponsabilul de turmă face dovada existenței suprafeței de pășunat aflată proprietate sau luat în chirie conform Registrului agricol finnd obligat să respecte încărcătura optimă de animale/ ha de pășune în concordanță cu ord. nr.544/24.06.2013.
- dovada achitării taxei de 1000 lei/ turmă sau cireadă conform art. 4 din prezenta Hotărâre.
Art.3.  Se interzice păşunatul individual sau în grupuri răzleţe, cu paznici neautorizaţi.
Art.4. Persoanele responsabile care ridică autorizația de pășunat sunt obligate să achite suma de 1000 lei/ turmă sau cireadă  la casieria primăriei drept garanție în caz de abateri sau pagube produse din vina lor. La sfârșitul perioadei de pășunat garanția neutilizată se returnează.
Art.5. - Animalele abandonate sau lăsate libere, nesupravegheate,  vor fi identificate, stabilindu-se dacă e posibil persoana responsabilă căreia sunt încredințate, eventual proprietarul acestora.

-După identificarea animalelor cu ajutorul organelor sanitare veterinare, proprietarii vor fi anunțați verbal sau în scris de fapta comisă și vor suporta consecințele de rigoare potrivit legislației în vigoare, prevederile prezentei hotărâri și prevederile Hotărârii Consiliului Local nr. 79/2012.
Art.6.  În spiritul prezentei hotărâri constituie contravenții următoarele fapte și se sancționează după cum urmează:
a. Pășunatul organizat sau neorganizat practicat în locuri neautorizate sau în lipsa autorizației de pășunat eliberată de Primăria mun. Miercurea-Ciuc cu amendă între 3000 și 6000 lei, în funcție de paguba produsă.
b. Nerespectarea traseului stabilit în vederea deplasării pe alt trup de pășune se sancționează cu amendă între 500 și 1000 lei.
 
Prevederile Ordonanţei Guvernului României nr. 2/2001 privind regimul juridic al contravenţiilor, aprobată cu modificări prin Legea nr. 180/2002, cu modificările şi completările ulterioare, se aplică în mod corespunzător. Contravenientul are posibilitatea de a achita, pe loc sau în termen de cel mult 48 de ore de la data încheierii procesului-verbal de contravenţie ori, după caz, de la data comunicării acestuia, jumătate din minimul amenzii prevăzute în prezenta hotărâre.
Art.7. Constatarea contravențiilor și aplicarea sancțiunilor se face de către persoanele împuternicite de structurile centrale și locale cu atribuții în domeniu, aflate în subordinea M.A.D.R., de către primar și persoanele împuternicite de acesta, de către personalul din cadrul Jandarmeriei Române și de către personalul abilitat al Ministerului de Interne.
Sumele provenite din aplicarea amenzilor se fac venit la bugetul local.

	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF























